Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2020/C 88/07)

Obvestilo se objavi v skladu s členom 17(5) Delegirane uredbe Komisije (EU) 2019/33 (1)

OBVESTILO O ODOBRITVI STANDARDNE SPREMEMBE

„RECIOTO DI SOAVE“

PDO-IT-A0465-AM02

Datum sporočila: 2. december 2019

OPIS ODOBRENIH SPREMEMB IN RAZLOGI ZANJE

1. Gojitvene oblike vinske trte

Opis in razlogi

Opis

Gojitvenim oblikam vinske trte sta bili dodani ženevska dvojna zavesa (GDC – Geneva double courtain) in latnik v vseh svojih različicah.

Razlogi.

Ta sprememba ustreza potrebi po prilagoditvi specifikacije proizvoda novi dinamiki razvoja sodobnejših in inovativnejših sistemov gojenja (zlasti različnih novih oblik latnika) in potrebi, da se z agronomskega vidika odgovori na podnebne spremembe.

Ta sprememba se nanaša na člen 4 specifikacije proizvoda in ne spreminja enotnega dokumenta.

2. Gostota trsov na hektar

Opis in razlogi

Opis

Pri gostoti trsov na hektar (ki ne sme biti manjša od 3 300) je črtan sklic na uredbo z dne 7. maja 1998.

Razlogi.

Gre za formalno spremembo, ker mora gostota novih zasaditev vinograda znašati najmanj 3 300 trsov na hektar.

Ta formalna sprememba se nanaša na člen 4 specifikacije proizvoda in ne spreminja enotnega dokumenta.

3. Navajanje dodatnih geografskih enot pri označevanju vin z ZOP „Recioto di Soave“

Opis in razlogi

Opis.

Pri vinih z ZOP „Recioto di Soave“„Recioto di Soave classico“ je dovoljeno sklicevanje na dodatne geografske enote, ki so manjše od območja proizvodnjeoznačbe, se nahajajo na istem območju proizvodnje in so navedene na določenem seznamu, pod pogojem, da se proizvod proizvaja ločeno in je posebej naveden v letni prijavi pridelave grozdja.

Razlogi.

Namen sklicevanja na manjše geografske enote posebne vrednosti, ki se nahajajo na zamejenem območju proizvodnje in so lokalizirane po skrbnem določanju namembnosti zemljišč, je bil bolje opredeliti izvor vina in s tem okrepiti njegovo povezavo z ozemljem.

Ta sprememba se nanaša na člen 7 specifikacije proizvoda in oddelek 1.9 - Dodatni pogoji - enotnega dokumenta.

ENOTNI DOKUMENT

1. Ime proizvoda

Recioto di Soave

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

5. Kakovostno peneče vino

4. Opis vina

„Recioto di Soave“

— barva: zlato rumena;

— vonj: intenziven in saden, tudi s pridihi vanilje;

— okus: sladek, žameten, zaokrožen, včasih s pridihi vanilje, tudi značilno živahen;

— najmanjši volumenski delež alkohola: 12,00 vol %;

— najmanjši ekstrakt brez sladkorja: 27,0 g/l;

— preostali reducirajoči sladkorji: najmanj 70 g/l.

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja vsebnost skupnih kislin 5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

Peneče vino „Recioto di Soave“

— pena: fina in obstojna;

— rumena barva: zlatorumena različne intenzivnosti;

— vonj: prijeten, intenzivno in saden;

— okus: polsladko in sladko, žametno, skladno, telesno;

— najmanjši ekstrakt brez sladkorja: 24,0 g/l;

— preostali reducirajoči sladkorji: najmanj 70 g/l

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) 11,50 Najnižja vsebnost skupnih kislin 5 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

a. Osnovni enološki postopki

JIH NI.

b. Največji donosi

„Recioto di Soave“; „Recioto di Soave classico“

9 000 kilogramov grozdja na hektar

Peneče vino „Recioto di Soave“

9 000 kilogramov grozdja na hektar

6. Razmejeno geografsko območje

A) Grozdje za proizvodnjo vin z DOCG „Recioto di Soave“ se mora pridelovati na območju, ki v celoti ali delno vključuje ozemlje občin Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara. San Giovanni Ilarione, Cazzano di Tramigna, Colognola ai Colli, Caldiero, Illasi in Lavagno v pokrajini Verona.

B) Grozdje za proizvodnjo vina „Recioto di Soave classico“ se mora pridelovati na območju, ki je odobreno z ministrsko uredbo z dne 23. oktobra 1931, ki vključuje del ozemlja občin Soave in Monteforte d’Alpone.

7. Glavne sorte vinske trte

Garganega B.

Trebbiano di soave B. - trebbiano

8. Opis povezave

„Recioto di Soave“

Mineralne snovi v bazaltnih tleh vulkanskega izvora imajo poseben vpliv na vrenje grozdnega mošta, pridobljenega iz grozdja garganega, kar da tem vinom značilen mineralen okus. Tradicionalna metoda gojenja v obliki latnika spodbuja ohranjanje aromatičnih predhodnih sestavin in izboljšuje zdravje grozdja, kar pospeši poznejši proces sušenja v sušilnicah. Takrat se ustvari tanka plast t. i. „plemenite“ plesni, kar omogoči razvoj intenzivnih arom. „Recioto di Soave“ je uravnoteženo vino: ob sladkorjih in strukturi ima sadne note, ki poudarijo njegovo živahnost zaradi precejšnje vsebnosti kislin.

9. Bistveni dodatni pogoji (pakiranje, označevanje, ostale zahteve)

Uporaba dodatnih geografskih enot

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Pri označevanju in predstavitvi vin „Recioto di Soave“ in „Recioto di Soave classico“ se lahko navedejo naslednje dodatne geografske enote:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà - Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/14702

(1) UL L 9, 11.1.2019, str. 2.